title: 2011/183/EÚ: Rozhodnutie Rady z  21. marca 2011 , ktorým sa vymenúva člen Dvora audítorov

text:
               25.3.2011

               SK

               Úradný vestník Európskej únie

               L 79/13

         ROZHODNUTIE RADY
   z 21. marca 2011,
   ktorým sa vymenúva člen Dvora audítorov
   (2011/183/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 286 ods. 5,
   so zreteľom na stanovisko Európskeho parlamentu (1),
   keďže:

               (1)

               Pán Hubert WEBER, člen Dvora audítorov, odstúpil z funkcie k 1. januáru 2011.

               (2)

               Je preto potrebné nahradiť pána Huberta WEBERA na zvyšok jeho funkčného obdobia,

         PRIJALA TOTO ROZHODNUTIE:
   Článok 1
   Za člena Dvora audítorov sa na obdobie od 1. apríla 2011 do 31. decembra 2013 vymenúva pán Harald WÖGERBAUER.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 21. marca 2011

            Za Radu

            predseda

         MARTONYI J.

      (1)  Stanovisko z 8. marca 2011 (zatiaľ neuverejnené v úradnom vestníku).


title: 2009/584/ES: Rozhodnutie Komisie z  31. júla 2009 , ktorým sa zriaďuje Riadiaca skupina na vysokej úrovni pre SafeSeaNet [oznámené pod číslom K(2009) 5924] (Text s významom pre EHP)

text:
               1.8.2009

               SK

               Úradný vestník Európskej únie

               L 201/63

      ROZHODNUTIE KOMISIE

   z 31. júla 2009,
   ktorým sa zriaďuje Riadiaca skupina na vysokej úrovni pre SafeSeaNet
   [oznámené pod číslom K(2009) 5924]
   (Text s významom pre EHP)
   (2009/584/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2002/59/ES z 27. júna 2002, ktorou sa zriaďuje monitorovací a informačný systém Spoločenstva pre lodnú dopravu (1), a najmä na bod 2.2 jej prílohy III,
   keďže:

               (1)

               V spolupráci s členskými štátmi Komisia na politickej úrovni zodpovedá za riadenie a vývoj systému SafeSeaNet, ako aj za dohľad nad ním.

               (2)

               V bode 2.2 prílohy III k smernici 2002/59/ES sa ustanovuje, že Komisia vytvorí riadiacu skupinu na vysokej úrovni s cieľom pomôcť riadiť systém SafeSeaNet.

               (3)

               Z tohto dôvodu by sa mala zriadiť riadiaca skupina na vysokej úrovni a mali by sa vymedziť jej úlohy a zloženie.

               (4)

               Riadiaca skupina na vysokej úrovni by mala byť zložená zo zástupcov členských štátov a Komisie.

               (5)

               Európska námorná bezpečnostná agentúra (EMSA) je v spolupráci s členskými štátmi a Komisiou zodpovedná za technickú implementáciu systému SafeSeaNet v súlade s nariadením Európskeho parlamentu a Rady (ES) č. 1406/2002 (2), z tohto dôvodu by mala byť úzko zapojená do práce v riadiacej skupine na vysokej úrovni.

               (6)

               Takisto sa zdá nevyhnutné riešiť strategické otázky týkajúce sa budúceho vývoja systému SafeSeaNet, najmä pri zohľadnení cieľov integrovanej námornej politiky Európskej únie a cieľov európskej politiky v oblasti námornej dopravy do roku 2018 stanovených v oznámení Komisie o strategických cieľoch a odporúčaniach pre EÚ v oblasti námornej dopravy do roku 2018 (3),

         PRIJALA TOTO ROZHODNUTIE:
   Článok 1
   Riadiaca skupina na vysokej úrovni pre SafeSeaNet
   Týmto sa zriaďuje riadiaca skupina na vysokej úrovni pre SafeSeaNet (ďalej len „skupina“).
   Článok 2
   Úlohy
   Komisia môže viesť konzultácie s touto skupinou o akýchkoľvek otázkach týkajúcich sa súčasného a budúceho vývoja systému SafeSeaNet vrátane svojho príspevku k námornej kontrole z holistického pohľadu.
   Úlohou skupiny je:

               a)

               dávať odporúčania na zlepšenie účinnosti a bezpečnosti systému SafeSeaNet;

               b)

               poskytovať primerané usmernenia pri vývoji systému SafeSeaNet;

               c)

               pomáhať Komisii pri kontrole fungovania systému SafeSeaNet;

               d)

               schvaľovať kontrolný dokument o rozhraní a funkciách uvedený v bode 2.3 prílohy III k smernici 2002/59/ES, ako aj všetky jeho zmeny a doplnenia.

         Článok 3
   Členstvo a menovanie
   1.   Skupina sa skladá z jedného zástupcu každého členského štátu a jedného zástupcu Komisie.
   2.   Členské štáty vymenujú svojich zástupcov v skupine a ich náhradníkov na funkčné obdobie 3 rokov, ktoré je možné obnoviť. Ich pracovné zaradenie je vyšší úradník.
   3.   Členovia skupiny, ktorých menuje Komisia, sú vyšší úradníci.
   4.   Zástupcovia Európskej námornej bezpečnostnej agentúry (EMSA) sa zúčastňujú zasadnutí skupiny ako pozorovatelia. EMSA je zastúpená na vysokej úrovni.
   5.   Zástupcovia členov Európskeho hospodárskeho priestoru sa môžu zúčastňovať zasadnutí skupiny ako pozorovatelia.
   6.   Členovia svoju funkciu vykonávajú dovtedy, kým nebudú nahradení alebo im neuplynie funkčné obdobie.
   7.   Členov, ktorí už nemôžu účinne prispievať k rokovaniu skupiny, alebo ktorí sa vzdajú funkcie, je možné vymeniť.
   Článok 4
   Pracovný postup
   1.   Predsedom skupiny je zástupca Komisie.
   2.   Po dohode s Komisiou sa môžu vytvoriť podskupiny s cieľom preskúmať špecifické otázky za podmienok stanovených skupinou. Tieto podskupiny zanikajú hneď, ako splnia svoje mandáty.
   3.   V prípade, že je to prínosné alebo potrebné, môže predsedajúci zástupca Komisie prizvať odborníkov s osobitnou odbornou spôsobilosťou v predmetnej problematike k účasti na rokovaniach skupiny alebo podskupiny.
   4.   Informácie získané v rámci účasti na rokovaniach skupiny alebo podskupiny nemožno uverejniť, ak sa podľa názoru Komisie týkajú dôverných otázok.
   5.   Skupina a jej podskupiny sa zvyčajne stretávajú v priestoroch Komisie v súlade s postupmi a harmonogramom stanovenými Komisiou. Sekretariát skupiny zabezpečí Komisia.
   6.   Skupina prijme svoj rokovací poriadok na základe vzorového rokovacieho poriadku prijatého Komisiou.
   7.   Komisia môže zverejniť akékoľvek zhrnutie, záver, čiastočný záver alebo pracovný dokument skupiny.
   Článok 5
   Výdavky na zasadnutia
   V súvislosti s činnosťou skupiny Komisia hradí cestovné náklady a v prípade potreby náklady na stravu a ubytovanie členom, expertom a pozorovateľom v súvislosti s činnosťou skupiny, a to v súlade s ustanoveniami Komisie o náhrade pre expertov.
   Členovia skupiny nedostávajú za poskytovanie svojich služieb honorár.
   Výdavky na zasadnutia sa uhradia v rámci ročného rozpočtu, ktorý skupine pridelili príslušné útvary Komisie.
   Článok 6
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 31. júla 2009

            Za Komisiu

         Antonio TAJANI

            podpredseda

      (1)  Ú. v. ES L 208, 5.8.2002, s. 10.

      (2)  Ú. v. ES L 208, 5.8.2002, s. 1.

      (3)  KOM(2009) 8 v konečnom znení.


title: 2012/609/EÚ: Rozhodnutie Európskeho parlamentu z  10. mája 2012 o účtovnej závierke spoločného podniku ENIAC za rozpočtový rok 2010

text:
               17.10.2012

               SK

               Úradný vestník Európskej únie

               L 286/327

         ROZHODNUTIE EURÓPSKEHO PARLAMENTU
   z 10. mája 2012
   o účtovnej závierke spoločného podniku ENIAC za rozpočtový rok 2010
   (2012/609/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku spoločného podniku ENIAC za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky spoločného podniku ENIAC za rozpočtový rok 2010, spolu s odpoveďami spoločného podniku (1),

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Rady (ES) č. 72/2008 z 20. decembra 2007, ktorým sa zakladá spoločný podnik ENIAC (3),

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0112/2012),

               1.

               schvaľuje účtovnú závierku spoločného podniku ENIAC za rozpočtový rok 2010;

               2.

               poveruje svojho predsedu, aby postúpil toto rozhodnutie výkonnému riaditeľovi spoločného podniku ENIAC, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 368, 16.12.2011, s. 48.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 30, 4.2.2008, s. 21.

      (4)  Ú. v. ES L 357, 31.12.2002, s. 72.


title: Rozhodnutie prijaté spoločnou dohodou zástupcov vlád členských štátov zo 7. decembra 2009 o mieste sídla Agentúry pre spoluprácu regulačných orgánov v oblasti energetiky

text:
               9.12.2009

               SK

               Úradný vestník Európskej únie

               L 322/39

      ROZHODNUTIE PRIJATÉ SPOLOČNOU DOHODOU ZÁSTUPCOV VLÁD ČLENSKÝCH ŠTÁTOV

   zo 7. decembra 2009
   o mieste sídla Agentúry pre spoluprácu regulačných orgánov v oblasti energetiky
   (2009/913/EÚ)
   ZÁSTUPCOVIA VLÁD ČLENSKÝCH ŠTÁTOV,
   so zreteľom na článok 341 Zmluvy o fungovaní Európskej únie,
   keďže:

               (1)

               O zriadení Agentúry pre spoluprácu regulačných orgánov v oblasti energetiky sa rozhodlo nariadením Európskeho parlamentu a Rady (ES) č. 713/2009 z 13. júla 2009, ktorým sa zriaďuje Agentúra pre spoluprácu regulačných orgánov v oblasti energetiky (1).

               (2)

               Malo by sa určiť miesto sídla tejto agentúry,

         ROZHODLI TAKTO:
   Článok 1
   Agentúra pre spoluprácu regulačných orgánov v oblasti energetiky sídli v Ľubľane.
   Článok 2
   Toto rozhodnutie, ktoré sa uverejní v Úradnom vestníku Európskej únie, nadobúda účinnosť dňom jeho uverejnenia.

      V Bruseli 7. decembra 2009

            Za Radu

            predsedníčka

         M. OLOFSSON

      (1)  Ú. v. EÚ L 211, 14.8.2009, s. 1.


title: Rozhodnutie Rady (SZBP) 2015/1064 z 2. júla 2015, ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS)

text:
               3.7.2015

               SK

               Úradný vestník Európskej únie

               L 174/21

         ROZHODNUTIE RADY (SZBP) 2015/1064
   z 2. júla 2015,
   ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 3. júla 2013 prijala rozhodnutie 2013/354/SZBP (1), na základe ktorého misia EUPOL COPPS pokračovala od 1. júla 2013.

               (2)

               Rada 9. júla 2014 prijala rozhodnutie 2014/447/SZBP (2), ktorým sa zmenilo rozhodnutie 2013/354/SZBP a predĺžila sa misia EUPOL COPPS od 1. júla 2014 do 30. júna 2015.

               (3)

               V nadväznosti na strategické preskúmanie misie EUPOL COPPS by sa misia mala predĺžiť na ďalšie obdobie 12 mesiacov do 30. júna 2016.

               (4)

               Rozhodnutie 2013/354/SZBP by sa preto malo zodpovedajúcim spôsobom zmeniť.

               (5)

               Misia EUPOL COPPS sa bude uskutočňovať v situácii, ktorá sa môže zhoršiť a ktorá by mohla brániť dosiahnutiu cieľov vonkajšej činnosti Únie uvedených v článku 21 Zmluvy,

         PRIJALA TOTO ROZHODNUTIE:
   Článok 1
   Rozhodnutie 2013/354/SZBP sa mení takto:

               1)

               V článku 12 sa odsek 1 nahrádza takto:
               „1.   Referenčná suma určená na pokrytie výdavkov spojených s misiou EUPOL COPPS na obdobie od 1. júla 2013 do 30. júna 2014 je 9 570 000EUR.
               Referenčná suma určená na pokrytie výdavkov spojených s misiou EUPOL COPPS na obdobie od 1. júla 2014 do 30. júna 2015 je 9 820 000 EUR.
               Referenčná suma určená na pokrytie výdavkov spojených s misiou EUPOL COPPS na obdobie od 1. júla 2015 do 30. júna 2016 je 9 175 000 EUR.“

               2)

               Vkladá sa tento článok:
               „Článok 12a
               Projektová jednotka
               1.   Misia EUPOL COPPS má projektovú jednotku na identifikáciu a vykonávanie projektov, ktoré sú v súlade s cieľmi misie a napomáhajú pri plnení jej mandátu. Misia EUPOL COPPS podľa potreby podporuje projekty, ktoré na vlastnú zodpovednosť vykonávajú členské štáty a tretie štáty v oblastiach súvisiacich s misiou EUPOL COPPS a na podporu jej cieľov, a poskytuje v tejto súvislosti poradenstvo.
               2.   S výhradou odseku 3 je misia EUPOL COPPS oprávnená použiť finančné príspevky Únie a členských štátov alebo tretích štátov na vykonávanie určených projektov, ktoré konzistentne dopĺňajú ostatné činnosti misie EUPOL COPPS, v týchto prípadoch:

                           a)

                           projekt je uvedený vo finančnom výkaze k tomuto rozhodnutiu alebo

                           b)

                           projekt sa do tohto finančného výkazu zahrnie v priebehu plnenia mandátu misie prostredníctvom úpravy na žiadosť veliteľa misie.

                     Po tom, ako Komisia alebo uvedené členské štáty formálne navrhnú, aby ich finančné prostriedky spravovala misia EUPOL COPPS, táto misia uzavrie s Komisiou alebo týmito štátmi dohodu, ktorá zahŕňa najmä osobitné postupy, pokiaľ ide o reakciu na akúkoľvek sťažnosť tretích strán týkajúcu sa škôd vzniknutých v dôsledku konania misie EUPOL COPPS alebo opomenutia z jej strany pri využívaní finančných prostriedkov, ktoré tieto štáty poskytli.
               Prispievajúce štáty nesmú v žiadnom prípade brať Úniu alebo VP na zodpovednosť za konanie misie EUPOL COPPS alebo opomenutie z jej strany pri využívaní finančných prostriedkov, ktoré tieto štáty poskytli.
               3.   Finančné príspevky Únie, členských štátov alebo tretích štátov na projektovú jednotku podliehajú súhlasu PBV.“

               3)

               V článku 15 sa tretí odsek nahrádza takto:
               „Platí do 30. júna 2016.“.

         Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2015.

      V Bruseli 2. júla 2015

            Za Radu

            predseda

         J. ASSELBORN

      (1)  Rozhodnutie Rady 2013/354/SZBP z 3. júla 2013 o policajnej misii Európskej únie na palestínskych územiach (EUPOL COPPS) (Ú. v. EÚ L 185, 4.7.2013, s. 12).

      (2)  Rozhodnutie Rady 2014/447/SZBP z 9. júla 2014, ktorým sa mení rozhodnutie 2013/354/SZBP o policajnej misii Európskej únie na palestínskych územiach (EUPOL COPPS) (Ú. v. EÚ L 201, 10.7.2014, s. 28).


title: 2004/671/ES: Rozhodnutie Rady z 8. júna 2004, ktorým sa vymenúva nemecký náhradník Výboru regiónov

text:
               5.10.2004

               SK

               Úradný vestník Európskej únie

               L 307/5

      ROZHODNUTIE RADY

   z 8. júna 2004,
   ktorým sa vymenúva nemecký náhradník Výboru regiónov
   (2004/671/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, najmä na jej článok 263,
   so zreteľom na návrh nemeckej vlády,
   keďže:

               (1)

               Rada 22. januára 2002 (1) prijala rozhodnutie, ktorým sa vymenúvajú členovia a náhradníci Výboru regiónov.

               (2)

               Po odstúpení Rolfa BÖHMEHO sa uvoľnilo miesto náhradníka výboru regiónov, o čom bola Rada informovaná 17. novembra 2003,

         ROZHODLA TAKTO:
   Jediný článok
   Bärbel DIECKMANN, Oberbürgermeisterin, Bonn, sa vymenúva za náhradníčku Výboru regiónov namiesto Rolfa BÖHMEHO na zvyšok jeho funkčného obdobia, ktoré uplynie 25. januára 2006.

      V Luxemburgu 8. júna 2004

            Za Radu

            predseda

         M. McDOWELL

      (1)  Ú. v. ES L 24, 26.1.2002, s. 38.


title: Rozhodnutie Rady (EÚ) 2015/1788 z 1. októbra 2015 o obnovení Dohody o vedeckej a technickej spolupráci medzi Európskym spoločenstvom a vládou Indickej republiky

text:
               7.10.2015

               SK

               Úradný vestník Európskej únie

               L 260/18

         ROZHODNUTIE RADY (EÚ) 2015/1788
   z 1. októbra 2015
   o obnovení Dohody o vedeckej a technickej spolupráci medzi Európskym spoločenstvom a vládou Indickej republiky
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 186 v spojení s článkom 218 ods. 6 písm. a) bodom v),
   so zreteľom na návrh Európskej komisie,
   so zreteľom na súhlas Európskeho parlamentu (1),
   keďže:

               (1)

               Rada rozhodnutím 2002/648/ES (2) schválila uzavretie Dohody o vedeckej a technickej spolupráci medzi Európskym spoločenstvom a vládou Indickej republiky (3) (ďalej len „dohoda“).

               (2)

               V článku 11 písm. b) dohody sa stanovuje, že dohoda je uzavretá na obdobie piatich rokov a môže sa obnoviť vzájomnou dohodou zmluvných strán. Rozhodnutím Rady 2009/501/ES (4) bola dohoda obnovená na ďalšie obdobie piatich rokov a jej platnosť sa skončí 17. mája 2015.

               (3)

               Zmluvné strany dohody sa domnievajú, že rýchle obnovenie dohody je v ich spoločnom záujme.

               (4)

               Obsah obnovenej dohody by mal byť totožný s obsahom dohody.

               (5)

               V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom.

               (6)

               Obnovenie dohody by sa malo schváliť v mene Únie,

         PRIJALA TOTO ROZHODNUTIE:
   Článok 1
   Týmto sa v mene Európskej únie schvaľuje obnovenie Dohody o vedeckej a technickej spolupráci medzi Európskym spoločenstvom a vládou Indickej republiky na ďalšie obdobie piatich rokov.
   Článok 2
   Predseda Rady v mene Únie oznámi vláde Indickej republiky, že Únia dokončila svoje vnútorné postupy potrebné na obnovenie dohody v súlade s článkom 11 písm. b) dohody.
   Článok 3
   Predseda Rady v mene Únie predloží vláde Indickej republiky toto oznámenie:

      „V dôsledku nadobudnutia platnosti Lisabonskej zmluvy 1. decembra 2009 Európska únia nahradila Európske spoločenstvo a stala sa jeho právnym nástupcom a od tohto dátumu vykonáva všetky práva a preberá všetky záväzky Európskeho spoločenstva. Odkazy na ‚Európske spoločenstvo‘ v texte dohody sa preto tam, kde je to vhodné, považujú za odkazy na ‚Európsku úniu‘.“

   Článok 4
   Toto rozhodnutie nadobúda účinnosť dňom jeho prijatia.

      V Luxemburgu 1. októbra 2015

            Za Radu

            predseda

         E. SCHNEIDER

      (1)  Zatiaľ neuverejnený v úradnom vestníku.

      (2)  Rozhodnutie Rady 2002/648/ES z 25. júna 2002, ktoré sa týka uzavretia Dohody o vedeckej a technickej spolupráci medzi Európskym spoločenstvom a vládou Indickej republiky (Ú. v. ES L 213, 9.8.2002, s. 29).

      (3)  Dohoda o vedeckej a technickej spolupráci medzi Európskym spoločenstvom a vládou Indickej republiky (Ú. v. ES L 213, 9.8.2002, s. 30).

      (4)  Rozhodnutie Rady 2009/501/ES z 19. januára 2009 o uzatvorení dohody o obnovení Dohody o vedeckej a technickej spolupráci medzi Európskym spoločenstvom a vládou Indickej republiky (Ú. v. EÚ L 171, 1.7.2009, s. 17).


title: 2010/509/EÚ: Rozhodnutie Európskeho parlamentu z  5. mája 2010 o účtovnej závierke Prekladateľského strediska pre orgány Európskej únie za rozpočtový rok 2008

text:
               25.9.2010

               SK

               Úradný vestník Európskej únie

               L 252/123

         ROZHODNUTIE EURÓPSKEHO PARLAMENTU
   z 5. mája 2010
   o účtovnej závierke Prekladateľského strediska pre orgány Európskej únie za rozpočtový rok 2008
   (2010/509/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Prekladateľského strediska pre orgány Európskej únie za rozpočtový rok 2008,
   so zreteľom na správu Dvora audítorov o overení ročnej účtovnej závierky Prekladateľského strediska pre orgány Európskej únie za rozpočtový rok 2008 spolu s odpoveďami strediska (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 2965/94 z 28. novembra 1994 o zriadení Prekladateľského strediska pre inštitúcie Európskej únie (3), a najmä na jeho článok 14,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0071/2010),

               1.

               schvaľuje účtovnú závierku Prekladateľského strediska pre orgány Európskej únie za rozpočtový rok 2008;

               2.

               poveruje svojho predsedu, aby postúpil toto rozhodnutie riaditeľovi Prekladateľského strediska pre orgány Európskej únie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 107.

      (2)  Ú. v. ES L 248, 16.9.2002, s. 1.

      (3)  Ú. v. ES L 314, 7.12.1994, s. 1.

      (4)  Ú. v. ES L 357, 31.12.2002, s. 72.


title: Rozhodnutie Rady (SZBP) 2016/2083 z 28. novembra 2016, ktorým sa mení rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine)

text:
               29.11.2016

               SK

               Úradný vestník Európskej únie

               L 321/55

         ROZHODNUTIE RADY (SZBP) 2016/2083
   z 28. novembra 2016,
   ktorým sa mení rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 42 ods. 4 a článok 43 ods. 2,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 22. júla 2014 prijala rozhodnutie 2014/486/SZBP (1) o poradnej misii Európskej únie pre reformu sektora civilnej bezpečnosti na Ukrajine (EUAM Ukraine).

               (2)

               Rozhodnutím 2014/486/SZBP, ktoré sa zmenilo rozhodnutím (SZBP) 2015/2249 (2), sa pre misiu EUAM Ukraine stanovila referenčná suma do 30. novembra 2016 a mandát do 30. novembra 2017.

               (3)

               Rada 12. mája 2016 prijala rozhodnutie (SZBP) 2016/712 (3), ktorým sa upravuje referenčná suma na obdobie do 30. novembra 2016.

               (4)

               Mala by sa stanoviť referenčná suma na obdobie od 1. decembra 2016 do 30. novembra 2017, a preto by sa malo zodpovedajúcim spôsobom zmeniť rozhodnutie 2014/486/SZBP,

         PRIJALA TOTO ROZHODNUTIE:
   Článok 1
   Rozhodnutie 2014/486/SZBP sa mení takto:

               1.

               V článku 14 sa odsek 1 nahrádza takto:
               „1.   Referenčná suma určená na pokrytie výdavkov spojených s misiou EUAM Ukraine do 30. novembra 2014 je 2 680 000 EUR. Referenčná suma určená na pokrytie výdavkov spojených s misiou EUAM Ukraine na obdobie od 1. decembra 2014 do 30. novembra 2015 je 13 100 000 EUR. Referenčná suma určená na pokrytie výdavkov spojených s misiou EUAM Ukraine na obdobie od 1. decembra 2015 do 30. novembra 2016 je 17 670 000 EUR. Referenčná suma určená na pokrytie výdavkov spojených s misiou EUAM Ukraine na obdobie od 1. decembra 2016 do 30. novembra 2017 je 20 800 000 EUR. O výške referenčnej sumy na nasledujúce obdobia rozhodne Rada.“

               2.

               V článku 17 sa vkladá tento odsek:
               „1a.   VP je oprávnený sprístupniť Európskej agentúre pre pohraničnú a pobrežnú stráž (ďalej len „Frontex“) utajované skutočnosti EÚ a dokumenty, ktoré boli vypracované na účely misie EUAM Ukraine do stupňa utajenia, ktorý určila Rada, v súlade s rozhodnutím 2013/488/EÚ. Na tento účel sa pripravia dohody medzi VP a Frontex-om.“.

         Článok 2
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 28. novembra 2016

            Za Radu

            predseda

         P. ŽIGA

      (1)  Rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (Ú. v. EÚ L 217, 23.7.2014, s. 42).

      (2)  Rozhodnutie Rady (SZBP) 2015/2249 z 3. decembra 2015, ktorým sa mení rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (Ú. v. EÚ L 318, 4.12.2015, s. 38).

      (3)  Rozhodnutie Rady (SZBP) 2016/712 z 12. mája 2016, ktorým sa mení rozhodnutie 2014/486/SZBP o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (Ú. v. EÚ L 125, 13.5.2016, s. 11).